નવી દિલ્હીઃ ત્રિનિદાદ એન્ડ ટોબેગો ફ્રેંચાઇઝીને હવે હીરો કેરેબિયન પ્રીમિયર લીગમાં ત્રિનિદાદ એન્ડ ટોબેગો રેડ સ્ટીલના નામથી નહીં, બલકે ત્રિનબાગો નાઇટ રાઇડર્સ (ટીકેઆર)ના નામથી ઓળખવામાં આવશે. આ કંપનીમાં બોલિવૂડ સુપરસ્ટાર શાહરુખ ખાન સહમાલિક છે. ત્રિનબાગો નાઇટ રાઇડર્સના સહમાલિક શાહરુખે કહ્યું કે, ”ત્રિનિદાદ એન્ડ ટોબેગોની ક્રિકેટ પરંપરાનો હિસ્સો હોવું અને સન્માનની વાત છે. અમે આ પરંપરાને કાયમ રાખવા માટે સંભવિત દરેક ચીજ કરીશું અને ત્રિનબાગોના બધા લોકોના ક્રિકેટ પ્રત્યેના ઝનૂન અને સહયોગ માટે આભાર વ્યક્ત કરીએ છીએ.”